text: Нейкі кепскi настрой быў перад гэтай гульнёй. І не таму, што перажывалі за вынік, а таму, што ведалі - перамога будзе. Калі справа пахне смажаным, адразу ж на выхадзе станоўчы вынік. Толькі ў дадзеным выпадку "ін'екцыi" падаўжаюць "жыццё Хлусаўскай бандзе" падобна наркатычнай дозе, падаўжаюць працэс ліхаманкі Тарпеда і нажывы верхавіны кіраўніцтва, якая спрабуе напрыканцы высмактаць ўсе сокі з паміраючага клуба. Сабраўшыся на сектары ў вельмі малой колькасці мы пераглядваліся адзін з адным. Аднак, жадання ўдзельнічаць у "паказальным выступе" не было ніякага. Так, многія падняліся на грошы на канторах ў гэтым туры. Праўда, перамога нейкая не сапраўдная, дзяжурная ці што. Сягоння ходзяць чуткі пра "дагаворняк". Ведаеце, нават атмасфера на стадыёне была вельмі падобная да дадзенага раскладу. Бачыш як супернік ставіць дзяцей, а не аснову, і як і трэба - прайграе. Ніводнага зарада дадзены спектакль не пачуў ад фанатаў. "Прэм'ера" прайшла на "ура". Гледачы вольныя. Дзве хатнія перамогі над дзецьмі, можа быць, што сапраўды праплочаныя, не радуюць. Рыба згніла з галавы. Ідзем па шляху маскоўскіх аднаклубнікаў. Зліваюць клуб з вышэйшай лігі, альбо проста зарабляюць грошы, нам простым рабацягам не вядома. Толькі трываць гэта здзек ўжо няма сіл. Усіх з запаветнымі 3-ма ачкамі. Усе вольныя.